22 વર્ષ જૂના કેસમાં પાલનપુર કોર્ટે પૂર્વ આઈપીએસ અધિકારી સંજીવ ભટ્ટના રિમાન્ડ નામંજૂર કરતાં સરકારે હાઈકોર્ટમાં રિટ કરી હતી. જેને હાઈકોર્ટે માન્ય રાખી હતી અને ભટ્ટના 10 દિવસના રિમાન્ડ મંજૂર કર્યા હતા. હાઈકોર્ટને કરેલી રિટમાં સરકાર દ્વારા એવી રજૂઆત કરવામાં આવી હતી કે, આરોપી સંજીવ ભટ્ટ વિરુદ્ધ યોગ્ય તપાસ કરવા માટે તેમની પોલીસ કસ્ટડી જરૂરી છે. સીઆઈડી ક્રાઈમે ભટ્ટના 14 દિવસના રિમાન્ડની માંગ કરી હતી.